text: Svampeproblemer på skole
  06 maj 2011 kl. 11.36
  Svampesporer lukker fem klasselokaler på Nordborg Skole.
   
  Efter en vandskade er der opstået store problemer med svamp på Nordborg Skole.
  Det betyder, at fem klasseværelser bliver lukket fra mandag morgen.
   
  - Skadesservice Syd er i gang med at rydde op i fem klasselokaler, der har haft vandskade. Det er i forbindelse med det arbejde, at firmaet løbende tester i de tilstødende lokaler og har konstateret svampesporer, der har det med at spredes i stil med nullermænd, som flytter sig ved de mindste vindpust. Vi tager ikke nogen chancer i forhold til elevernes og medarbejdernes helbred, så derfor lukkes lokalerne, fortæller skoleleder Anton Duus.
  